Qu’auie vist morir a Canterac; executar a Merino, “arren mès que sus eth pròpri cadafalc” per çò d’èster, eth, frair dera Paz y Caridad; auie vist aucir a Chico…, precisament veder-lo non, mès qu’auie entenut es trets, en trapar- se en carrèr des Velas; auie vist a Fernando VII eth 7 de junhsèga quan gessec en balcon tà díder as milicians que pataquegèssen as dera Garnison; auie vist a Rodil e ath sergent Garcia arengant de un aute balcon estant, er an 36; auie vist a O’Donnell e a Espartero abraçant-se, a Espartero solet saludant ath pòble, a O’Donnell solet, tot aquerò en un balcon, e fin finau, en un balcon auie vist tanben, non hège guaire, a un aute personatge dident a crits que s’auien acabat es reis.